1. Irak - különösen a halálbüntetés (beleértve Tarik Aziz ügyét) és a keresztény közösségek elleni támadások (
Véronique De Keyser
Elnök asszony, megkérhetem Mauro urat, hogy kissé részletezze imént benyújtott módosító javaslata valódi hatókörét, és különösen azt, hogy miért kizárólag keresztényekkel foglalkozik?
Mario Mauro
(IT) Elnök asszony, hölgyeim és uraim, szeretnék rámutatni arra, hogy nem azt szándékoztam mondani, hogy a keresztények fontosabbak más kisebbségeknél. De arról van szó, hogy az Irakkal kapcsolatos vitának ezen a pontján egy olyan javaslat fekszik az asztalon, hogy minden keresztényt egyetlen tartományba kell koncentrálni. Ez teljesen elfogadhatatlan, mert a kirkuki, a moszuli és a bagdadi keresztényeket gettóba kényszerítenénk. Ebben a tekintetben, remélem, hogy megkapjuk az európai intézmények állásfoglalását, és ezt követően csatoljuk ezt a magyarázatot a Külügyi Bizottság Irakról készített jelentéséhez.
